Audi A8

Audi A8 on Saksamaa autoettevõtte Audi suurim luksussedaan, mida toodetakse 1994. aastast. Tegu on Audi V8 järeltulijaga ning tänapäeval on tootmises A8 neljas põlvkond. A8 on saadaval esi- või nelikveolisena ning tavalise (A8) või pikendatud teljevahega (A8 L) kerega. Selle põhikonkurentideks Euroopas on Mercedes-Benz S-klassi ja BMW 7. seeria mudelid, samuti Jaguar XJ, Lexus LS ning Volkswagen Phaeton, mis kõik kuuluvad sarnasesse hinnaklassi ja on sarnase suurusega. Võimsam ja sportlikum A8 versioon kannab nime Audi S8. S8 mudelid on kõik alati neljarattaveoga. Audi A8-t esitleti Euroopas 1994. aastal. See oli mõeldud asendama ettevõtte senist lipulaeva Audi V8-t. Põhja-Ameerikas jõudis Audi A8 müügile alles 1997. aastal. Erinevalt mudelist V8, mis oli ehitatud terasraamile, ehitati Audi A8 uuele Volkswagen D2 põhjale, mis kujutas endast ruumilist alumiiniumraami, mis aitas vähendada auto kaalu, aga samas jättes kere sama jäigaks kui varem. Mudelit pakuti ka Audi A8L nime all pikendatud teljevahega, mis oli tavamudelist umbes 13 cm pikem, pakkudes rohkem ruumi tagaistujatele. 1997. aasta Audi A8 oli esimene auto maailmas, mille varustusse kuulus 6 turvapatja. 2000. aastal uuendati Audi A8 välimust: lisandusid suuremad esituled, madalam esistange, uuendati iluvõret. Mõnevõrra muudeti ka auto salongi. 2001 lisati autole külgmised kardin-õhkpadjad. Suurim uuendus antud aastal oli siiski Audi uus kuueliitrine W12-mootor, mis oli kokku pandud kahest kolmeliitrisest VR6-mootorist. Selle mootoriga autosid valmistati kuni tootmise lõppemiseni 2003. aastal vaid 750 tükki. 1998. aastal ametisse astudes valis Saksamaa liidukantsler Gerhard Schröder A8 oma ametiautoks, tema eelkäijad olid senini eelistanud S-klassi Mercedeseid. 1997. aastal tõi Audi turule ka A8 sportlikuma variandi – Audi S8. Autol oli sportlikum vedrustus, suuremad rattad ja pidurid, mõnevõrra võimsam mootor ja ka veidi teistsugune kujundus kui Audi A8-l. Esimeste S8-te jõuallikaks oli 4,2 l V8, mis arendas 340 hj (250 kW). Aastal 2001 muudeti mootor veel võimsamaks – 360 hj (265 kW). Kõikidel autodel oli Quattro nelikvedu. Esimese põlvkonna Audi S8 tootmine lõpetati mõni aeg enne uue Audi A8 väljatoomist 2003. aastal. 1997. aastal lasi Audi ehitada firmal IVM Automotive kaheukselise Audi A8 prototüübi. Autot esitleti 1997. aasta Genfi autonäitusel ja see plaaniti tootma hakata. Paraku plaanid muutusid ja peale selle ühe prototüübi rohkem A8 kupeesid ei ehitatud. Kui Audi A8 teine põlvkond 2003. aastal müügile jõudis, oli võrreldes eelmiste mudelitega muudetud tugevasti auto väliskuju. Samuti on uue põlvkonna A8 varasemast mõnevõrra suurem, mahutades sõltuvalt tagaistmete valikust mugavalt 4 või 5 inimest. Endiselt on valikus lühikese ja pika teljevahega mudelid. Teise põlvkonna A8 ehitati Volkswageni D3 põhjale. Lisandusid ka uued mootorid. Teisele põlvkonnale tehti mudeliuuendus 2007. aastal. Audi A8 D3 Audi A8 D3 mudeluuendus 2005. esitles Audi uue põlvkonna A8-l põhinevat Audi S8-t, millel oli nüüdsest 450 hobujõuline (331 kW) 5,2-liitrine V10-mootor. Auto tippkiirus oli 250 km/h ning kiirendusaeg 0–100 km/h 5,1 sekundit. Audi A8 kolmandat põlvkonda esitleti 30. novembril 2009 Miamis ning sellel on sarnaselt oma eelkäijatega alumiiniumist valmistatud kere. Mootoriteks olid esialgu 4,2-liitrine V8 bensiinimootor ja 4,2-liitrine V8-diisel, hiljem lisandus 3,0-liitrine V6 diisel. Pakutakse kahte automaatkäigukasti: 8-käiguline tiptronic ja 7-käiguline S-tronic. Uus Audi A8 saab LED-esituled, puutetundliku ekraaniga MMI-süsteemi ja 1400-vatise Bang & Olufseni helisüsteemi. Audi A8 (2010) Neljanda põlvkonna A8 disain sai vägagi sarnane Audi Prologue ideeautoga. Autot esitleti Barcelonas toimunud Audi Summitil 11. juulil 2017 ning ka 2017 Frankfurdi autonäitusel. Tavapikkusega A8 jõudis müügisaalidesse 2017. aasta novembris, pikendatud teljevahega A8 L avalikustati 2018. aastal. Audi Prologue Audi A8 L Audi A8 L "akg-images - Search Result". www.akg-images.com. Vaadatud 22. oktoobril 2023. Adrian Padeanu (9. juuli 2007). "1997 Audi A8 Coupe - What Might Have Been". "Audi Summit 2017". Originaali arhiivikoopia seisuga 21. aprill 2021. Patrick McGee (Frankfurt) ja Peter Campbell (London), Audi launches most advanced self-driving car, 11. juuli 2017 Audi A8 adaptive xenon lights turning on YouTube'i video